《和绵州于中丞登越王楼作二首（时为校书郎）》
唐代·于瑰

楼因藩邸号，川势似依楼。显敞含清暑，岚光入素秋。

山宜姑射含，江泛李膺舟。郢曲思朋执，轻纱画胜游。

极目郡城楼，浮云拂槛愁。政成多暇日，诗思动先秋。

远霁千岩雪，随波一叶舟。昔曾窥粉绘，今愿许陪游。

作者简介：于瑰（？─？）字正德，河南洛阳人。唐宣宗大中七年（853）状元，进士第一人。于敖之子。代表作《和绵州于中丞登越王楼作二首》。有兄弟三人。